CELEX: 32000R0744
Language: lt
Date: 2000-04-10 00:00:00
Title: 2000 m. balandžio 10 d. Komisijos reglamentas (EB) Nr. 744/2000, ištaisantis Reglamentą (EEB) Nr. 32/82, nustatantį specialių eksporto grąžinamųjų išmokų už galvijieną suteikimo sąlygas

Svarbus teisinis pranešimas

|

32000R0744

Oficialusis leidinys L 089 , 11/04/2000 p. 0003 - 0003

		Komisijos reglamentas (EB) Nr. 744/20002000 m. balandžio 10 d.ištaisantis Reglamentą (EEB) Nr. 32/82, nustatantį specialių eksporto grąžinamųjų išmokų už galvijieną suteikimo sąlygasEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1], ypač į jo 33 straipsnio 12 dalį,kadangi:(1) Komisijos reglamentas (EEB) Nr. 32/82 [2] su paskutiniais pakeitimais, padarytais Reglamentu (EB) Nr. 2326/97 [3], nustato specialių eksporto grąžinamųjų išmokų už galvijieną suteikimo sąlygas.(2) Dėl redagavimo klaidos, padarytos Reglamentu (EB) Nr. 2326/97 paskutinį kartą iš dalies keičiant Reglamentą (EEB) Nr. 32/82, buvo išbrauktas 2 straipsnio 2 dalies antros pastraipos paskutinis sakinys. Todėl tą sakinį reikėtų vėl įrašyti į minėtą tekstą, kad jis galiotų nuo 1997 m. gruodžio 3 d., kurią įsigaliojo Reglamentas (EB) Nr. 2326/97.(3) Šiame reglamente numatytos priemonės atitinka Galvijienos vadybos komiteto nuomonę,PRIĖMĖ ŠĮ REGLAMENTĄ:1 straipsnisReglamento (EEB) Nr. 32/82 2 straipsnio 2 dalies antra pastraipa papildoma šiuo sakiniu:"Tačiau kompetentingos institucijos gali leisti produktus vynioti su sąlyga, jei ant kiekvieno produkto išlieka matomas 3 straipsnio 2 dalyje minimas identifikavimo ženklas arba antspaudas."2 straipsnisŠis reglamentas įsigalioja jo paskelbimo Europos Bendrijų oficialiajame leidinyje dieną.Jis taikomas nuo 1997 m. gruodžio 3 d.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2000 m. balandžio 10 d.Komisijos varduFranz FischlerKomisijos narys[1] OL L 160, 1999 6 26, p. 21.[2] OL L 4, 1982 1 8, p. 11.[3] OL L 323, 1997 11 26, p. 1.--------------------------------------------------